**ΚΕΙΜΕΝΑ ΚΑΤΑΝΟΗΣΗΣ :**

**ΣΤΟΧΟΙ:** Ακουστική αντίληψη , ακουστική διαδοχική μνήμη , ανάκληση στοιχείων

μέσω ερωτήσεων και αφήγηση

**ΟΔΗΓΙΕΣ :**

* Διάβασε/άκουσε προσεκτικά το κείμενο και προσπάθησε να το θυμάσαι .
* Αφηγήσου το κείμενο που διάβασες /άκουσες χωρίς να το βλέπεις και πες τα γεγονότα με τη σειρά τους .
* Στη συνέχεια να απαντήσεις προφορικά και μετά γραπτά τις ερωτήσεις στο τετράδιο Λογοθεραπείας ή στο τετράδιο Ειδικής Εκπαίδευσης .
* Κάνε μία ζωγραφιά σύμφωνα με το κείμενο που διάβασες/άκουσες .

**2ο Κείμενο :**

O Ανδρέας , χθες το απόγευμα πήγε στο περιβόλι του παππού για να μαζέψει μήλα . Εκεί στο περιβόλι του παππού είχε πολλές μηλιές , αλλά μία μηλιά η οποία ήταν μικρή , χαμηλή με ωραία κόκκινα μήλα τράβηξε το βλέμμα του . Αποφάσισε να κόψει ένα μήλο για να το φάει . Το έκοψε , το έφαγε και είπε «πω!!! Πω!!! τι νόστιμο που είναι , θα φάω ακόμη ένα». Σιγά ,σιγά ο Ανδρέας έκοψε και έφαγε πολλά… μήλα και στο τέλος… τον πόνεσε η κοιλιά του .

**Ερωτήσεις :**

1. Πώς ονομάζεται το παιδάκι ;

2. Πού πήγε και πότε ;

3. Πως ονομάζονται τα δέντρα στο περιβόλι και πώς ονομάζεται το φρούτο που μας δίνει αυτό το δέντρο ;

4. Τι χρώμα ήταν τα μήλα , κόκκινα ή πράσινα ;

5. Ο Ανδρέας έκοψε τα μήλα ή τα μάζεψε από κάτω ;

6. Πόσα μήλα έφαγε και τι έπαθε ο Ανδρέας ;

**Σημείωμα για γονείς :**

1. Αν το παιδί σας είναι μαθητής /μαθήτρια Α΄ τάξης , σας παρακαλούμε όπως διαβάσετε εσείς τις οδηγίες , το κείμενο και τις ερωτήσεις
2. Αν το παιδί σας είναι μαθητής /μαθήτρια της Β΄ ή Γ ΄ τάξης , σας παρακαλούμε όπως δουλέψει μόνο του υπό την επίβλεψη σας